stanford-oval/wikipedia huggingface dataset:
ליגת העל היוגוסלבית
הליגות הממשיכות שנוצרו

הרפובליקה הסוציאליסטית של בוסניה והרצגובינה בוסניה והרצגובינה ← בוסניה והרצגובינה ליגת העל של בוסניה והרצגובינה (הוקמה רשמית בשנת 2000; לפני כן התקיימה ליגה לא רשמית מפוצלת בשנים 1994–2000)
הרפובליקה הסוציאליסטית של קרואטיה קרואטיה ← קרואטיה ליגת העל הקרואטית (החל משנת 1992)
מקדוניה (1946–1992) מקדוניה ← מקדוניה הצפונית ליגת העל המקדונית (החל משנת 1992)
הרפובליקה הסוציאליסטית של מונטנגרו מונטנגרו ← סרביה ומונטנגרו ליגת העל של סרביה ומונטנגרו (1992–2006) ← מונטנגרו ליגת העל של מונטנגרו (החל משנת 2006)
הרפובליקה הסוציאליסטית של סרביה סרביה ← סרביה ומונטנגרו ליגת העל של סרביה ומונטנגרו (1992–2006) ← סרביה ליגת העל הסרבית (החל משנת 2006)
הרפובליקה הסוציאליסטית של סלובניה סלובניה ← סלובניה ליגת העל הסלובנית (החל משנת 1991)
קוסובו קוסובו ← קוסובו ליגת העל הקוסובנית (החל מ-2016 קמה ליגה מקצוענית מוכרת על ידי פיפ"א; לפני כן התקיימה כליגה לא מקצוענית בשנים 1991–2016)
הערות שוליים

↑  שטח סרביה בשליטת גרמניה הנאצית
| ליגות הכדורגל העליונות של אירופה (אופ"א) |
| --- | --- | --- |
| מפעלי הווה | אוסטריה • אוקראינה • אזרבייג'ן • איטליה • איי פארו • איסלנד • אירלנד • אלבניה • אנגליה • אנדורה • אסטוניה • ארמניה • בולגריה • בוסניה והרצגובינה • בלארוס • בלגיה • גאורגיה • גיברלטר • גרמניה • דנמרק • הולנד • הונגריה • ויילס • טורקיה • יוון • ישראל • לוקסמבורג • לטביה • ליטא •  מולדובה • מונטנגרו • מלטה • צפון מקדוניה • נורווגיה • סן מרינו • סלובניה • סלובקיה • ספרד • סקוטלנד • סרביה • פולין • פורטוגל • פינלנד • צ'כיה • צפון אירלנד • צרפת • קוסובו • קזחסטן • קפריסין • קרואטיה • רומניה • רוסיה • שוודיה • שווייץ |  |
| מפעלי עבר | הפוטבול ליג (אנגליה) • ברית המועצות • יוגוסלביה • מזרח גרמניה • סרביה ומונטנגרו • צ'כוסלובקיה |  |
לדפוק התמחות

| --- | --- |

 בימוי:  שון לוי 
 הופק בידי:  וינס ווהן, שון לוי 
 תסריט:  וינס ווהן, ג'ארד שטרן 
 עריכה:  דין צימרמן 
 שחקנים ראשיים:  וינס ווהן טיה סירכר רוב ריגל עסיף מנדבי ג'וש גד גריי אנתוני ויליאמס אריק אנדרה שון לוי Bruno Amato Heather Rae Young ויל פרל ג'סיקה זור ג'ון גודמן אוון וילסון בי ג'יי נובאק רוז ביירן ג'ואנה גרסיה מקס מינגלה דילן או'בריאן ג'וש ברנר 
 מוזיקה:  כריסטוף בק 
 צילום:  ג'ונתן בראון 
 מדינה:  ארצות הברית 
 חברת הפקה:  פוקס המאה ה-20, רטפק-דיון אנטרטיינמנט, Regency Enterprises, Wild West Picture Show Productions 
 חברה מפיצה:  InterCom 
 שיטת הפצה:  וידאו על פי דרישה 
 הקרנת בכורה:  13 ביוני 2013 
 משך הקרנה:  119 דק' 
 שפת הסרט:  אנגלית 
 סוגה:  סרט קומדיה, סרט דרמה 
 הכנסות באתר מוג'ו:   internship
 www.theinternshipmovie.com
 דף הסרט ב־IMDb
 
לדפוק התמחות (באנגלית: The Internship) הוא סרט קומדיה אמריקאי משנת 2013 בבימויו של שון לוי ובכיכובם של וינס ווהן ואוון וילסון. הסרט עוקב אחר שני חברים בשנות ה-40 לחייהם, בילי (ווהן) וניק (וילסון), שמאבדים את עבודתם ונאלצים להתחיל מחדש בעולם ההייטק. הם מתקבלים להתמחות בגוגל, שם הם מתחרים עם סטודנטים צעירים ומוכשרים על משרה נחשקת.
הסרט הוא הסרט השני עם ווהן וילסון בתפקידים הראשיים, אחרי הסרט "לדפוק חתונה" מ-2005; השניים הופיעו בסרט משנת 2004 סטארסקי והאץ'. זהו שיתוף הפעולה השני של לוי, ווהן וסטרן לאחר הסרט "שומרים על השכונה" מ-2012, והשלישי של לוי וילסון לאחר שני סרטי "לילה מוטרף במוזיאון" הראשונים.
הסרט יצא לאקרנים ב-7 ביוני 2013, הסרט זכה לביקורות מעורבות והכניס 93 מיליון דולר ברחבי העולם.
עלילה

לאחר שהחברה בה עבדו נסגרת, בילי וניק, שני אנשי מכירות לא טכנולוגיים, מנסים להתקבל לגוגל. הם מתקבלים לתוכנית התמחות, אך מוצאים את עצמם מתחרים מול צעירים טכנולוגיים בעבודות מורכבות שאינן טבעיות להם. במהלך ההתמחות הם מתחברים לקבוצה של מתמחים לא פופולריים ומוצאים דרך להשתמש בכישורי המכירות והניסיון שלהם כדי להצליח במבחנים שהוצבו בפניהם.
צוות השחקנים

וינס ווהן בתפקיד בילי מקמהן
אוון וילסון בתפקיד ניק קמפבל
רוז ביירן בתפקיד דנה סימנס
דילן או'בריאן בתפקיד סטיוארט
ביקורות

לדפוק התמחות קיבל ביקורות מעורבות. בעוד שהכימיה בין ווהן וילסון זכתה לשבחים, העלילה ספגה ביקורת על היותה צפויה. ב-Rotten Tomatoes, הסרט קיבל ציון של 35%, וב-Metacritic, ציון של 42 מתוך 100.
מודל הדוני

בכלכלה, מודל המחירים ההֵדוֹניים הוא שיטה האומדת את העדפות הצרכן.
השיטה מפרקת את מאפייני המוצר ואומדת את השפעתה של כל יחידת מאפיין על מחיר המוצר.
לצורך מדידה הדונית נדרש מידע הן על מאפייני המוצר והן על מחירו.
השימוש במודלים הדוניים נפוץ עבור מוצרים הטרוגניים במאפייניהם כגון דירות, מחשבים ומוצרי הלבשה.
למודל המחירים ההדוניים שימוש בשומת מקרקעין, שכן הוא מאפשר לאמוד את המאפיינים השונים של יחידות דיור שאינם נסחרים בשוק, כגון איכות השכונה, איכות האוויר, מערכת החינוך וכדומה.
ראו גם

תמחור דינמי
ערך זה הוא קצרמרבנושא כלכלה. אתם מוזמנים לתרום לוויקיפדיה ו.
לור מנודו

לור מנודו (בצרפתית: Laure Manaudou; נולדה ב-9 באוקטובר 1986) היא שחיינית צרפתייה. היא אלופה אולימפית (אתונה 2004), פעמיים ברציפות אלופת עולם ( מונטריאול 2005 ומלבורן 2007), פעמיים ברציפות אלופת אירופה (מדריד 2004 ובודפשט 2006) ושיאנית העולם במשחה ל-400 מטר חופשי. היא השחיינית הצרפתייה השנייה בהיסטוריה שזכתה במדליית זהב אולימפית, 52 שנים אחרי זכייתו ההיסטורית של ז'אן בואטו (הלסינקי 1952). עיקר הישגיה במשחים למרחקים בינוניים וארוכים ובסגנון גב.
ביוגרפיה

מנודו נולדה בוילרבאן, צרפת לאבא צרפתי ואמא הולנדית. אחיה הצעיר, פלורן, הוא האלוף האולימפי במשחה ל-50 מטר חופשי (לונדון 2012). בשנים 2001 - 2007 היא התאמנה תחת הדרכתו של המאמן פיליפ לוקאס.
באליפות אירופה בשחייה שנערכה במדריד, ספרד במאי 2004, זכתה מנודו ב-3 מדליות זהב. במשחה ל-100 מטר גב (1:00.93 דקות), במשחה ל-400 מטר חופשי (4:07.90 דקות) ובמשחה ל-4x100 מטר מעורב (4:05.96 דקות).
ביוגרפיה > אלופה אולימפית

באולימפיאדת אתונה (2004), זכתה מנודו בשלוש מדליות. מדליית זהב במשחה ל-400 מטר חופשי בתוצאה של 4:05.34 דקות, לפני אוטיליה ינדז'ייצ'אק מפולין (4:05.84 דקות) וקייטלין סנדנו מארצות הברית (4:06.19 דקות). מדליית כסף במשחה ל-800 מטר חופשי בתוצאה של 8:24.96 דקות, אחרי איי שיבאטה מיפן (8:24.54 דקות) ולפני דיאנה מונז מארצות הברית (8:26.61 דקות) ומדליית ארד במשחה ל-100 מטר גב בתוצאה של 1:00.88 דקות, אחרי נטלי קוגלין מארצות הברית שקבעה שיא אולימפי חדש (1:00.37 דקות וקירסטי קובנטרי מזימבבואה (1:00.50 דקות).
ביוגרפיה > שיא עולם

בתחרות שנערכה בלה רוש-סור-יון (בריכת 25 מטר), צרפת ב-20 בנובמבר 2004 קבעה מנודו שיא עולם חדש במשחה ל-1500 מטר חופשי בתוצאה של 15:42.39 דקות, שיפור לשיא של פטרה שניידר ממזרח גרמניה (15:43.31 דקות) שנקבע בינואר 1982 (22 שנים, 10 חודשים ו-10 ימים).
באליפות אירופה בשחייה (בריכת 25 מטר) שנערכה בטריאסטה, איטליה בדצמבר 2005 זכתה מנודו ב-3 מדליות זהב וקבעה שני שיאי עולם חדשים, הראשון במשחה ל-800 מטר חופשי בתוצאה של 8:11.25 דקות והשני למחרת היום במשחה ל-400 מטר חופשי בתוצאה של 3:56.79 דקות. מדליית זהב שלישית במשחה ל-100 מטר גב (58.12 שניות).
ביוגרפיה > אלופת עולם

באליפות העולם בשחייה בשנת 2005 שנערכה במונטריאול, קנדה זכתה מנודו במדליית זהב במשחה ל-400 מטר חופשי בתוצאה של 4:06.44 דקות, לפני שיבאטה (4:06.74 דקות) וקייטלין מקלאצ'י מבריטניה (4:07.25 דקות). בנוסף, היא סיימה במקום ה-5 במשחה שליחות 4x200 מטר חופשי בתוצאה של 8:01.43 דקות, המנצחת במשחה זה הייתה ארצות הברית (7:53.70 דקות).
באליפות צרפת בשחייה שנערכה בטור במאי 2006 קבעה מנודו את שיאה העולמי הראשון, בבריכה אולימפית, במשחה ל-400 מטר חופשי בתוצאה של 4:03.03 דקות תוך שבירת השיא הוותיק, בן ה-17 שנים ו-8 חודשים, של ג'נט אוונס מארצות הברית (4:03.85 דקות).
באליפות אירופה בשחייה שנערכה בבודפשט, הונגריה באוגוסט 2006 זכתה מנודו ב-7 מדליות. 4 מדליות זהב, במשחה ל-400 מטר חופשי היא שיפרה את שיאה העולמי והעמידה אותו על 4:02.13 דקות, במשחה ל-800 מטר חופשי (8:19.29 דקות), במשחה ל-100 מטר גב - 1:00.88 דקות ובמשחה ל-200 מטר מעורב אישי (2:12.69 דקות). בנוסף, היא זכתה ב-3 מדליות ארד, במשחה ל-200 מטר חופשי (1:58.38 דקות), במשחה שליחות 4x200 מטר חופשי (7:56.44 דקות) גרמניה קבעה שיא עולם חדש (7:50.82 דקות) ובמשחה שליחות 4x100 מטר מעורב (4:03.64 דקות).
באליפות אירופה בשחייה (בריכת 25 מטר) שנערכה בהלסינקי, פינלנד בדצמבר 2006 זכתה מנודו ב-3 מדליות זהב. במשחה ל-400 מטר חופשי בשיא עולם חדש של 3:56.09 דקות, במשחה ל-800 מטר חופשי בתוצאה של 8:12.24 דקות ובמשחה ל-100 מטר גב בתוצאה של 57.87 שניות.
באליפות העולם בשחייה בשנת 2007 שנערכה במלבורן, אוסטרליה זכתה מנודו ב-5 מדליות, שתיים מהן זהב. מדליות זהב במשחה ל-200 מטר חופשי בשיא עולם חדש של 1:55.52 דקות, לפני אניקה לורץ מגרמניה (1:55.68 דקות) ופדריקה פלגריני מאיטליה (1:56.97 דקות) שקבעה בשלב חצי הגמר שיא עולם (1:56.47 דקות) ובמשחה ל-400 מטר חופשי בשיא תחרות חדש 4:02.61 דקות, לפני ג'דרז'אק (4:04.23 דקות) ושיבאטה (4:05.19 דקות). מדליות כסף במשחה ל-800 מטר חופשי בתוצאה של 8:18.80 דקות, אחרי קייט זיגלר מארצות הברית שקבעה שיא תחרות (8:18.52 דקות) ולפני היילי פירסול מארצות הברית (8:26.41 דקות) ובמשחה ל-100 מטר גב בתוצאה של 59.87 שניות, אחרי קוגלין שקבעה שיא עולם חדש (59.44 שניות) ולפני רייקו נאקאמורה מיפן (1:00.40 דקות)  ומדליית ארד במשחה ל-4x200 מטר חופשי בתוצאה של 7:55.96 דקות, אחרי ארצות הברית שקבעה שיא עולם חדש (7:50.09 דקות) וגרמניה (7:53.82 דקות).
באליפות אירופה בשחייה שנערכה באיינדהובן, הולנד במרץ 2008 זכתה מנודו ב-3 מדליות. שתי מדליות זהב במשחה ל-200 מטר גב בתוצאה של 2:07.99 דקות ובמשחה שליחות 4x200 מטר חופשי בתוצאה של 7:52.09 דקות. בנוסף, היא זכתה במדליית כסף במשחה ל-100 מטר גב בתוצאה של 1:00.05 דקות.
באולימפיאדת בייג'ינג (2008) נכשלה מנודו ולא הגיעה להישגיה מהאולימפיאדה הקודמת ומאליפות העולם בשחייה שנערכה שנה קודם לכן. היא סיימה במקום שביעי במשחה ל-100 מטר גב בתוצאה של 1:00.10 דקות, המנצחת במשחה הייתה קוגלין (58.96 שניות), במקום שמיני במשחה ל-400 מטר חופשי בתוצאה של 4:11.26 דקות, המנצחת במשחה הייתה רבקה אדלינגטון מבריטניה (4:03.22 דקות), הזמן שקבעה בשלב המוקדמות היה (4:04.93 דקות) ובמקום ה-15 במשחה ל-200 מטר גב בתוצאה של 2:12.04 דקות, בשלב חצי הגמר, בשלב המוקדמות קבעה מנודו תוצאה של 2:09.39 דקות.
ביוגרפיה > פרישה וחזרה

ב-17 בספטמבר 2009 הודיעה מנודו שהחליטה לפרוד משחייה תחרותית. באוקטובר 2010 היא החלה להתאמן באוניברסיטת אובורן, אלבמה בארצות הברית. ב-14 ביולי 2011 היא קבעה בתחרות קטנה במשחה ל-50 מטר חופשי שיא אישי חדש של 25.84 שניות.
באולימפיאדת לונדון (2012) סיימה מנודו במקום 22 במשחה ל-100 מטר גב בתוצאה של 1:01.03 דקות, במקום 30 במשחה ל-200 מטר גב בתוצאה של 2:14.29 דקות ובמקום 14 במשחה שליחות 4x100 מטר מעורב בתוצאה של 4:05.53 דקות.
ביוגרפיה > חייה הפרטיים

במאי 2007 עברה מנודו להתאמן באיטליה לצידו של לוקה מארין, החבר שלה. חודש לאחר מכן היא עזבה את איטליה בחזרה לצרפת. מארין החבר לשעבר, הפך לבן זוגה של המתחרה הגדולה שלה, פדריקה פלגריני ששברה את שיאיה העולמיים. באליפות אירופה בשחייה התנהל מאבק בין השניים ולמחרת האירוע הופצו תמונות פרובוקטיביות שלה באינטרנט. מארין הכחיש את מעורבותו בפרסום התמונות.
ב-2 באפריל 2010 נולדה לה ולחבר שלה פרד בוסקה, שיאן עולם בשחייה בעבר, בת בשם מנון.
תארים והשגים

בסך הכל קבעה מנודו 7 שיאי עולם חדשים. 1 במשחה ל-200 מטר חופשי (בריכה אולימפית), 4 במשחה ל-400 מטר חופשי (2 בבריכה אולימפית ו-2 בבריכת 25 מטר), 1 במשחה ל-800 מטר חופשי (בריכת 25 מטר) ו-1 במשחה ל-1500 מטר חופשי (בריכת 25 מטר).
בסך הכל זכתה מנודו ב-3 מדליות אולימפיות (1 זהב, 1 כסף ו-1 ארד), 6 מדליות מאליפויות העולם בשחייה (3 זהב, 2 כסף ו-1 ארד), 13 מדליות מאליפויות אירופה בשחייה (9 זהב, 1 כסף ו-3 ארד) ו-12 מדליות מאליפויות אירופה בשחייה, בבריכת 25 מטר (8 זהב, 1 כסף ו-3 ארד).
מנודו זכתה בתואר שחיינית השנה בעולם ב-2007.
מנודו זכתה בתואר שחיינית השנה באירופה ב-2006 וב-2007.
ראו גם

מדיה וקבצים בנושא  בוויקישיתוף
התפתחות שיא העולם במשחה ל-200 מטר חופשי
התפתחות שיא העולם במשחה ל-400 מטר חופשי
התפתחות שיא העולם במשחה ל-800 מטר חופשי
התפתחות שיא העולם במשחה ל-1500 מטר חופשי
לדעת הכל

לדעת הכל הוא אלבום האולפן השמיני של הזמר הישראלי, עמיר בניון, והשני שלו לשנת 2010 אחרי אלבומו המשותף "מחשבות", עם יהודה מסס. את האלבום הפיק בניון בעצמו ביחד עם תומר מתנה בחברת התקליטים שלו, נבל עשור. למרות ניסיונות הקידום הרבים של האלבום והמחירים הנמוכים, האלבום לא זכה להצלחה רבה, כשאחת מהסיבות היא שהאלבום לא יצא למכירה בחנויות מוזיקה רבות ברחבי הארץ אלא רק להורדה דיגיטלית דרך האינטרנט.
רקע

מהאלבום יצאו 3 סינגלים; הסינגל הראשון היה "חזון יחזקאל" המכיל עיבוד לחזון העצמות היבשות, "לדעת הכל"- שיר הנושא של האלבום, ו"הכי גבוה" שמטרתו היא להגיד שאין דבר העומד בפני הרצון. לפני צאת האלבום צירף בניון "גלויה מוזיקלית" - קטע וידאו מיוחד עם הסבר אישי לכל שיר באתר יוטיוב.
בכל שירי האלבום בניון לא אומר במפורש את כוונת השיר והוא רק רומז לגביה. בהסבר לשיר "להיחלץ מהבלבול", שאותו כתב והלחין בניון בעצמו, מספר בניון על התפוצצות בועת השקרים שבה האדם חי וההשלמה עם המציאות, אך הוא סובר כי ניתן לצאת מהדמיונות והבלבול בהם האדם חי. השיר "בניתי" הוא שיר אהבה בין ילד לחברתו על גבול הדמיון, הכולל בתוכו תיאור של הדמיון התמים של הילד אשר מחכה לחברתו שלא מגיעה. הוא מדבר על נאמנות, קנאה, ועל הדברים הכי קטנים בעולם. השיר "אדם", הכולל בתוכו מקצב טראנס ערבי, מדבר על אדם מספר בראשית ועל ההתלבטויות שלו בגן עדן ובעיקר על היצר להידמות לבורא העולם ולהפוך לבורא עצמאי עד שלבסוף נמאס לו מ"המשחק" הזה. הרצועה האחרונה בדיסק עם השיר "כמה סתיו", אשר מוקדשת לדודתו שהלכה לעולמה בתחילת שנת 2009, מבקש בניון לדבר עם הקב"ה שיסביר לו דברים שאנשים אינם מבינים ומבקש ממנו להפסיק דברים שבני אדם אינם מסוגלים להפסיק.
רשימת הקטעים

| מס' | שם | משך |
| --- | --- | --- |
| 1. | חזון יחזקאל  | 4:20 |
| 2. | ילד  | 3:21 |
| 3. | הכי גבוה  | 3:39 |
| 4. | אשמח בך  | 3:28 |
| 5. | לדעת הכל  | 3:23 |
| 6. | כד מזכוכית  | 4:03 |
| 7. | בניתי  | 3:21 |
| 8. | להחלץ מהבלבול  | 4:32 |
| 9. | עשרת הדיברות  | 3:20 |
| 10. | בעולם אחר  | 3:46 |
| 11. | אדם  | 3:13 |
| 12. | כמה סתיו  | 4:03 |
הערות שוליים

↑  לדוגמה: גלויה מוזיקלית של שיר הנושא "לדעת הכל" באתר YouTube
| --- | --- |
בקרת זהויות :  MusicBrainz release group: 14895395-3aa9-492d-a042-668c1a99c4b4
לה פיראמיד

ויין, 2009
לה פיראמיד (בצרפתית: La Pyramid) היא מסעדה שנוסדה בעיירה ויין על ידי אוגוסט פואן. בנו פרנאן פואן, שנחשב לגדול בטבחי צרפת בין השנים 1930 עד למותו ב-1955, שימש כשף המסעדה, שנחשבה לטובה במסעדות צרפת ואחת לטובות ממסעדות העולם. למסעדה הוענקו בימיו שלושה כוכבים - הניקוד המקסימלי במדריך המסעדות היוקרתי מישלן והיא הייתה אתר עלייה לרגל לגורמטים מכל רחבי צרפת והעולם. המסעדה גם נכללת במדריך השולחנות הגדולים בעולם כאחת ממאה וארבעים וארבע המסעדות הטובות בעולם, 

היא ממוקמת בבניין מלון בוטיק המשתייך לרשת הרלה א שאטו.
לאחר מותו של פואן שמרה המסעדה על שלושה כוכבים במישלן בניהולה של אלמנתו ששמרה על סטנדרטים בלתי מתפשרים עד למותה בשנת 1986.
כיום (2009) המסעדה מחזיקה בשני כוכבים במדריך מישלן - ניקוד בו מחזיקות רק כמאה מסעדות בצרפת, ושבע עשרה נקודות במדריך הגומיו. השף והבעלים הוא פטריק הנריקס.
הערות שוליים

↑  מסעדת לה פיראמיד במדריך השולחנות הגדולים בעולם
לס קורטס (מחוז)

| --- | --- |

 מידע
 עיר:  ברצלונה 
 על שם:  Les Corts 
 שטח:  6.02 קמ"ר 
 אוכלוסייה:  81,576 (2021)
 קואורדינטות:  41°23′14″N 2°08′31″E﻿ / ﻿41.387361°N 2.141806°E﻿ / 41.387361; 2.141806
  מחוזות ברצלונה, לס קורטס (מחוז 4) בצבע אדום.
 
לס קורטס (הגייה קטלאנית: [ləs ˈkoɾts]) הוא אחד מעשרת מחוזות ברצלונה, ספרד מאז 1984. המחוז נקרא גם מחוז מס' 4. הוא נוצר בשנת 1897 מתוך שתי עיריות לשעבר: לס קורטס דה סאריה וחלקים מסוימים של סאריה (שאריתם הפך למחוז הנוכחי של סאריה-סאנט ג'רבאזי). היו בו 82,588 תושבים במפקד האוכלוסין של 2005, מה שהופך אותו למחוז הפחות מאוכלס בעיר.
הוא ממוקם בחלק המערבי של העיר, ליד שלושה מחוזות נוספים של ברצלונה: סאריה-סאנט ג'רבאזי, אישמפלה וסאנטס-מונז'ואיק, ושתי עיריות של אזור המטרופולין של ברצלונה: הוספיטלט דה לוברגאט ואספלוגס דה לוברגאט.
אטימולוגיה

השם לא נגזר מחצרות או בתי משפט (courts), אלא התפתח מהמילה הלטינית, cohortes, שפירושה "בתים כפריים", כהתייחסות למאסיה ולווילות הרומיות המקומיות שעמדו שם לפני תחילת תהליך העיור של האזור במאה ה-20.
שכונות

מחוז לס קורטס מחולק לשכונות הבאות:
לס קורטס (Les Corts)
פדראלבס (Pedralbes)
לה מטרניטט אי סאנט רמון (La Maternitat i Sant Ramon)
ראו גם

תכנון עירוני של ברצלונה
הערות שוליים

↑  Montañés, José Ángel (27 March 2010). "La Diagonal desviada". El País.
| --- | --- |
בקרת זהויות :  VIAF: 316735212   WorldCat (עם VIAF): 316735212 
ערך זה הוא קצרמרבנושא ספרד. אתם מוזמנים לתרום לוויקיפדיה ו.
לאדה פריאורה

| --- | --- |

 מאפיינים כלליים
 יצרן:  אווטוואז 
 מודל קודם:  לאדה 112, לאדה 110, לאדה סמארה, לאדה 111 
 מודל אחריו:  לאדה וסטה 
 אורך:  4,350 מ"מ 
 רוחב:  1,680 מ"מ 
 גובה:  1,420 מ"מ 
 משקל:  1,088 ק"ג 
 בסיס גלגלים:  2,492 מ"מ 
 מפרט טכני
 מנוע:  מנוע בנזין 
 
לאדה פריאורה היא מכונית קומפקטית, המיוצרת על ידי יצרנית הרכב הרוסית AvtoVAZ מאז מרץ 2007. זוהי במידה רבה לאדה 110 שעוצבה מחדש ועברה מודרניזציה והחליפה אותה בשנת 2009. עד 16 במאי 2012 יוצרו 590,000 יחידות. החל משנת מודל 2016, הפריאורה אינו זמין לשוק הייצוא והוחלף על ידי לאדה וסטה (אך הוא עדיין זמין מקומית).
ב-16 ביולי 2018 ברשת הופיעה תמונה של השלדה האחרונה של הפריאורה בחנות הריתוך של מפעל הרכב, מעוטרת בבלונים צבעוניים ומכוסה בכרזה עם הכיתוב "Последний!" ("האחרון!"). התמונה צולמה ב-13 ביולי סמוך לשעה 14:00 (בכרזה שבתמונה יש תאריך נוסף - 11 ביולי). הדגם עדיין הורכב באמצעות גופים מרותכים בעבר, כולל האחרונים, במשך כמה ימים. ב־17 ביולי 2018 חברת AvtoVAZ אישרה את הפסקת ייצור הפריאורה במהדורה רשמית.
סגנונות

VAZ-2170 : סדאן בסיס (מיוצר מאז מרץ 2007);
VAZ-2171 יוניברסל : סטיישן (מיוצר מאז מאי 2009);
VAZ-2172 : מכונית 5 דלתות (מיוצר מאז פברואר 2008);
VAZ-2172 קופה : מכונית 3 דלתות (ייצור מוגבל מאז 18 בינואר 2010);
VAZ-21708 Priora Premier : גרסת סדאן עם בסיס גלגלים ארוך, עם תוספת 175 מ"מ ייצור בקנה מידה קטן על ידי שותף של AvtoVAZ, חברת Super-Avto. מצויד ב-120 כ"ס מנוע VAZ-21128 בנפח 1.8 ליטר (ייצור נפח נמוך מאז סתיו 2008).
ביוני 2011, AvtoVAZ הודיעה שהם יציעו גרסה עם מנוע 90 כ"ס, כשהמשקל יופחת ב-39% בהשוואה למנוע הבסיסי של 98 כ"ס. המנוע יהיה עם תוחלת חיים ארוכה יותר לאורך זמן עם עד 200,000 ק"מ.
באוגוסט 2011 הוכרזה גרסה חדשה בשם לאדה פריורה CNG, המופעל על ידי בנזין וגז טבעי דחוס (CNG). נפח מכל הדלק הוא גם 43 ליטר וארבעת מכלי הדלק 96 ליטר. טווח הבנזין הוא 580 ק"מ ו-330 ק"מ עם גז טבעי דחוס.
ב-22 במאי 2018, חברת AvtoVAZ הודיעה על סיום ייצור פריאורה סדאן עד יולי 2018. עם זאת, כפי שהודיע "Avtosreda", שירות העיתונאים של AVTOVAZ, ההחלטות הספציפיות בנושא זה עדיין עומדות. "מודל של ביקוש, הייצור שלו ממשיך" - כך טענו ב-"Avtosreda", שירות העיתונות של החברה.
ציוד

בסיס הפריאורה מגיע עם כרית אוויר רגילה של נהג והגה כוח חשמלי. מאז מאי 2008, לאדה פריאורה מציעה חבילת "לוקס" הכוללת כרית אוויר לנוסעים (ולאחרונה כריות אוויר בצד הקדמי), חגורת בטיחות במושבים הקדמיים, מערכת ABS וחיישני חניה. בנוסף, כמה חבילות מוסיפות מיזוג רגיל עם בקרת אקלים, שמע משולב עם דיבורית Bluetooth, מושבים קדמיים מחוממים, פנסים אוטומטיים וחיישן גשם. באפריל 2010 נוספה לרשימת האפשרויות מערכת מולטימדיה אופציונלית, ואחריה מערכת ניווט בתחילת 2011. מצד שני, בקרת יציבות אלקטרונית ותיבת הילוכים אוטומטית לחלוטין אינם מוצעים.
המכונית קיבלה מנוע 1.6 ליטר עם 16 שסתומים ותיבת הילוכים חדשה, שנועדה להעביר מומנט של 145 ננומטר ומערכת תיבות של מסבי תיבת הילוכים סגורים עם תוחלת חיים מורחבת. המהירות המרבית היא 190 קמ"ש, עם תאוצה ל-100 קמ"ש תוך 10 שניות.
לאדה פריאורה הייתה מצוידת בתיבת הילוכים ידנית אוטומטית (תיבת הילוכים אוטומטית למחצה) שעלה לראשונה בשנת 2014. תיבת ההילוכים AMT מיוצרת על בסיס תיבת הילוכים ידנית רגילה בעלת חמישה הילוכים, אך נוספה למפעילים חשמליים ויחידת בקרה אלקטרונית מקבוצת ZF.
ספורט מוטורי

קבוצת לאדה ספורט התמודדה באליפות העולם לרכבי תיור בעונת 2009 עם שלישיית רכבי פריאורה, לאחר שהחלה את העונה עם רכב הלאדה 110.
בטיחות

המכונית קיבלה 5.4 נקודות מתוך 16 במבחן ריסוק חזיתי שערכה תוכנית הערכת הבטיחות הרוסית ARCAP בשנת 2007, וזכתה לכוכב אחד מתוך ארבעה. גרסה חדשה יותר של המכונית קיבלה 10.6 נקודות מתוך 16.
גלריה

קופה לאדה פריורה
לאדה פריאורה פרמייר
ג'יימס תומפסון נוהג במכונית לאדה פריאורה במסגרת קבוצת לאדה ספורט, במהלך אליפות העולם לרכבי תיור, 2009.
הערות שוליים

↑  "АВТОВАЗ прекратил выпуск Lada 111". נבדק ב-15 ביולי 2015. {{cite web}}:  (עזרה)
↑   https://translate.googleusercontent.com/translate_c?depth=1&rurl=translate.google.com&sl=ru&sp=nmt4&tl=en&u=https://rg.ru/2018/07/16/v-seti-poiavilos-foto-poslednego-kuzova-lada-priora.html&xid=17259,15700021,15700124,15700149,15700186,15700190,15700201&usg=ALkJrhj_HSmPR-20K9ovpBSKqhcUcz8yKQ
↑  https://translate.googleusercontent.com/translate_c?depth=1&rurl=translate.google.com&sl=ru&sp=nmt4&tl=en&u=https://rg.ru/2018/07/16/avtovaz-podtverdil-chto-lada-priora-snimaiut-s-proizvodstva.html&xid=17259,15700021,15700124,15700149,15700186,15700190,15700201&usg=ALkJrhgdnKc2mRQjhs5rA7tlF2WOqJqcPA
↑  "Lada Priora получила модернизированный двигатель". auto.vesti.ru. נבדק ב-15 ביולי 2015. {{cite web}}:  (עזרה)
↑  ""АвтоВАЗ" выпустил двухтопливную Lada Priora". auto.vesti.ru. נבדק ב-15 ביולי 2015. {{cite web}}:  (עזרה)
↑  LADA PRIORA 1.8L СЕДАН
↑  "Production of Lada Priora AMT has started". Wroom.ru. 10 בספטמבר 2014. אורכב מ-המקור ב-2016-08-13. נבדק ב-18 בספטמבר 2014. {{cite web}}:  (עזרה)
↑  "Лада Приора". Авторевю. נבדק ב-1 ביוני 2017. {{cite web}}:  (עזרה)
לה פלאנש דה בל פי

| --- | --- |

מבט מרונשאן
 מידע כללי
 גובה:  1,148 מטרים מעל פני הים
 מדינה:  צרפת 
 מיקום:  צרפת צרפת
 רכס הרים:  Higher Vosges, הרי הווז' 
 מסלול ההעפלה הקל:  כביש
 שיפוע כביש מרבי:  28%
 קואורדינטות:  47°46′02″N 6°46′27″E﻿ / ﻿47.7672°N 6.77417°E﻿ / 47.7672; 6.77417
 he
 
לה פלאנש דה בל פי (בצרפתית: La Planche des Belles Filles) הוא אתר סקי במחוז סון-עלית בהרי הווז', סמוך לעיר בלפור בחבל בורגון-פראנש-קונטה, צרפת.
ניתן לעלות אל האתר בכביש מהעיר פלאנשה-לה-מין, כשהעלייה היא 5.9 ק"מ ומגיעה בשיאה בחלקים מסוימים לבין 22-28% שיפוע לקראת סיומה, כשהממוצע הוא 8.5% שיפוע. בעקבות כך, הפך אתר הסקי ליעד נחשב עבור רוכבי אופניים שמטפסים לשם.
טור דה פראנס

בשנת 2012 נכלל לראשונה הטיפוס אל האתר במרוץ, כשהיה בסוף של קטע 7, כריס פרום הבריטי ניצח את הקטע שהחל בטומביין. הטיפוס נכלל שנית במרוץ שנתיים מאוחר יותר, ב-2014 (קטע 8) כשוינצ'נצו ניבאלי האיטלקי ניצח את הקטע שהחל במילוז. מאוחר יותר ניצח ניבאלי את המרוץ כולו.
הטיפוס נכלל בטור גם ב-2017, בקטע החמישי, כשפאביו ארו, גם הוא מאיטליה, ניצח בקטע שהחל בויטל. במהדורה של 2020 נכללה העלייה בפעם הרביעית והפעם כללה בסופה (שני קילומטרים אחרונים) קטע של דרך כורכר רציפה שנמשכה עד לסיום. דילן טונס הבלגי ניצח את הקטע. גם הקטע הזה, בדומה ל-2014, החל במילוז. הטיפוס נכלל גם במהדורה של 2022 אז ניצח טאדיי פוגאצ'אר המוביל אחרי שהקדים במעט את יונאס וינגגור.
ליגת העל הטורקמנית

| --- | --- |

 שם מלא:  אליפות ליגת העל של טורקמניסטן בכדורגל
 כינוי:  יוקארי ליגה
 תחום:  כדורגל
 ארגון:  התאחדות הכדורגל של טורקמניסטן 
 מדינות:  טורקמניסטן טורקמניסטן
 קונפדרציה:  AFC (אסיה)
 קבוצות:  9
 מירב הזכיות:  אלטין אסיר (8 זכיות)
 תקופת הפעילות:  1992–הווה (כ־32 שנים)
 אלופה נוכחית:  ארקטג
 מפעל גבוה:  ליגת האלופות האסייתית
 מפעל מקביל:  הגביע הטורקמני   הסופר קאפ הטורקמני
 מפעל נמוך:  ליגת המשנה הטורקמנית 
 www.tff.com.tm
 
סמליל הליגה בעונת 2017
ליגת העל הטורקמנית (בטורקמנית: Türkmenistanyň Ýokary Ligasy) היא ליגת הכדורגל הבכירה בטורקמניסטן. הליגה הוקמה בשנת 1992, פועלת תחת התאחדות הכדורגל הטורקמנית, וזאת במקום אליפות טורקמניסטן הסובייטית ולאחר שהטורקמנים נפרדו מברית המועצות לאחר התפרקותה.
היא מתקיימת בין החודשים אפריל ועד נובמבר בשנה קלנדרית.
היסטוריה > התקופה הסובייטית (1937–1991)

לפני הקמת ליגת העל הטורקמנית התקיימה מ-1937 ועד 1991 הליגה של רפובליקת טורקמניסטן תחת מערכת הליגות של ברית המועצות. כיוון שהקבוצות הטורקמניות, שהיו חלשות יחסית, לא השתתפו בליגת העל הסובייטית החזקה, אליפות הליגה האזורית הייתה יותר משמעותית במדינה (אך לא הייתה רשמית ולא הוכרה בדיעבד על ידי התאחדות הכדורגל הטורקמנית).
היסטוריה > התקופה הסובייטית (1937–1991) > זוכות בליגת העל הטורקמנית האזורית בתקופה הסובייטית

קבוצה המסומנת בכתב מודגש זכתה בגביע הטורקמני הסובייטי באותה העונה והשלימה דאבל מקומי.
היסטוריה > התקופה הסובייטית (1937–1991) > טבלת אליפויות הליגה הסובייטית האזורית בטורקמניסטן לפי קבוצה

אלו הקבוצות שזכו באליפויות המקומיות בטורקמניסטן הסובייטית בשנים 1937–1991:
| קבוצה | זכיות | שנות זכייה |
| --- | --- | --- |
| סרחצ'י אשגבאט | 6 | 1964, 1965, 1966, 1967, 1968, 1969 |
| נביצ'י קרסנווודסק | 6 | 1975, 1978, 1979, 1980, 1984, 1986 |
| לוקומוטיב אשגבאט | 4 | 1937/1938, 1949, 1982, 1985 |
| דינמו אשגבאט | 4 | 1938, 1946, 1948, 1953 |
| ספרטק אשגבאט | 2 | 1947, 1950 |
| דוסה אשגבאט | 2 | 1951, 1952 |
| קבוצת העיר אשגבאט | 2 | 1955, 1957, 1958 |
| אנרג'טיק נביטדג | 2 | 1961, 1962 |
| אווטומובליסט אשגבאט | 2 | 1974, 1990 |
| קבוצת העיר מארי אובלסט | 1 | 1954 |
| גיזיל מטאליסט אשגבאט | 1 | 1956 |
| קבוצת העיר נביטדג | 1 | 1959 |
| קבוצת העיר קארג'ו | 1 | 1960 |
| גורלוסיקצ'י מארי | 1 | 1963 |
| גארגום מארי | 1 | 1970 |
| מאיאק קארג'ו | 1 | 1971 |
| אנרגוגורלוסיקצ'י מארי | 1 | 1972 |
| סמנטצ'י בוזמיין | 1 | 1973 |
| אנרג'טיק מארי | 1 | 1976 |
| סאטליק מארי | 1 | 1977 |
| גורלוסיקצ'י נביטדג | 1 | 1981 |
| אובהוג'איליקטכניקה קארג'ו | 1 | 1983 |
| SKIF אשגבאט | 1 | 1987 |
| אהל אשגבאט ראיון | 1 | 1988 |
| מדיק נביטדג | 1 | 1989 |
| סלקחוזטכניקה אשגבאט | 1 | 1991 |